b"\n_START_ARTICLE_\nKristiansand Dyrepark\n_START_SECTION_\nParkens historie\n_START_PARAGRAPH_\nWilly Tjomsaas tog initiativet til parken, og Edvard Moseid, der var parkens direkt\xc3\xb8r til 2000, begyndte at udbygge parken i 1965. Den blev officielt \xc3\xa5bnet i 1966. I 1970'erne blev parken kendt som verdens st\xc3\xb8rste eksport\xc3\xb8r af kameler, og i 1980'erne for chimpansen Julius der voksede op hjemme hos direkt\xc3\xb8r Moseid. Julius blev TV-serie og den indtil da st\xc3\xb8rste attraktion for parken. I 1983 blev parken udvidet, og kaldes nu dyre- og fritidspark._NEWLINE_Fritidsparken best\xc3\xa5r af et lille forlystelsesomr\xc3\xa5de. Terje Formoe, der arbejdet som markeds- og underholdningsdirekt\xc3\xb8r i parken fra 1984 til 1994 begyndte familieforestillingen Kaptajn Sabeltand, der stadig afvikles i parken om sommeren. Thorbj\xc3\xb8rn Egners fantasiby Kardemomme by blev \xc3\xa5bnet som tema-afdeling i parken i 1991."